પ્રત્‍યેક સંસ્‍કાર વખતે આશીર્વાદ આપવા માટે દેવતાઓની પ્રાર્થના કરાય છે; જેમ કે ગર્ભાધાન સમયે વિષ્‍ણુનું, ઉપનયન સમયે બૃહસ્‍પતિનું અને વિવાહ સમયે પ્રજાપતિનું આહવાન થાય છે. આ ઉપરાંત શુભ પદાર્થોના સ્‍પર્શથી મંગલ પરિણામની આશા રખાતી. સીમંતોન્‍નયન સંસ્‍કાર વખતે ઉદુમ્‍બર વૃક્ષની શાખાનો પત્‍નીના ગળા સાથે સ્પર્શ કરાવાતો. પુત્રપ્રાપ્‍તીની ઇચ્‍છા રાખતી માતાને દધિમિશ્રિત દ્વિદલ ધાન્‍યો સાથે જવનો દાણો ખાવો આવશ્‍યક મનાતો. સંતતિ-પ્રજનન માટે પત્‍નીના નાકના જમણા છિદ્રમાં વટવૃક્ષનો રસ નંખાતો.